Държавен вестник, бр. 61, 2022 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  61
КОНСТИТУЦИОНЕН СЪД
РЕШЕНИЕ № 9
от 21 юли 2022 г.
по конституционно дело № 5 от 2022 г.
Конституционният съд в състав: предсе­
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при учас­
тието на секретар-протоколиста Десислава 
Пенкова разгледа в закрито заседание на 21 
юли 2022 г. конституционно дело № 5/2022 г., 
докладвано от съдия Мариана Карагьозова-
Финкова.
Производството е по чл. 149, ал. 1, т. 2 
във връзка с чл. 150, ал. 1 от Конституцията 
на Република България (Конституцията) във 
фазата за решаване на делото по същество.
Конституционното дело е образувано на 
15.03.2022 г. по искане на главния прокурор 
на Република България за установяване на 
противоконституционност на чл. 2, ал. 2 
от Закона за държавния бюджет на Репу­
блика България за 2022 г. (ЗДБ на РБ за 
2022 г. – обн., ДВ, бр. 18 от 4.03.2022 г., в 
сила от 1.01.2022 г.).
В искането са изложени съображения и 
приведени доводи в подкрепа на твърдяната 
противоконституционност на чл. 2, ал. 2 
ЗДБ на РБ за 2022 г. Главният прокурор на 
Република България приема, че бюджетът 
на държавата трябва да осигурява средства 
за функциониране на установените в Кон­
ституцията държавни органи, в това число 
и на органите на съдебната власт, като се 
държи сметка за разделението на властите. 
Вносителят твърди, че всеки закон за дър­
жавния бюджет, който не осигурява нужните 
средства за конституционно установените 
институции, може да бъде обявен за проти­
воконституционен на основание на това, че 
по същество препятства упражняването на 
техните правомощия. При разглеждане на 
законопроекта за ЗДБ на РБ за 2022 г. между 
първо и второ гласуване е внесено предло­
жение от група народни представители (вх. 
№ 47-254-04-129 от 15.02.2022 г.), с което се 
предлага изменение в чл. 2, ал. 2, като „на 
ред „Прокуратура на Република България“ 
числото „352 794,0“ се заменя с „332 794,0“. В 
изложените от група народни представители 
мотиви към предложението се аргументира, 
че изменението се налага „предвид отчитането 
на необходимостта от спешно реформиране и 
преструктуриране на Прокуратурата, с оглед 
постигане на по-висока ефективност“. В ис­
кането се твърди, че в мотивите „Не се сочи, 
в какво следва да се изрази тази реформа и 
преструктуриране, кои дейности следва да 
отпаднат, за да е възможно Прокуратурата 
да осъществява всички свои правомощия и 
с намалената субсидия.“ Главният прокурор 
обобщава, че предвиденият в чл. 2, ал. 2 ЗДБ 
на РБ за 2022 г. размер на бюджетна субсидия 
създава опасност от блокиране на дейността 
на органи на съдебната власт, което „пред­
ставлява нарушение на разпоредбата на чл. 4, 
ал. 1 от Конституцията, води до състояние на 
неравнопоставеност на разделените власти и 
така до противоречие с установения в чл. 8 
от Основния закон принцип и с установената 
от Конституцията независимост на съдебната 
власт и свързаната с нея самостоятелност на 
бюджета є – чл. 117, ал. 2 и 3“.
С определение от 14.04.2022 г. Конститу­
ционният съд е допуснал искането за раз­
глеждане по същество.
Съдът е конституирал като заинтересовани 
институции по делото: Народното събрание, 
президента на Република България, Минис­
терския съвет, министъра на правосъдието, 
министъра на финансите, Висшия съдебен 
съвет, Върховния касационен съд, Върховния 
административен съд и Сметната палата.
Отправена е покана да предложат ста­
новище до: Съюза на съдиите в България, 
Българската съдийска асоциация, Асоциаци­
ята на българските административни съдии, 
Асоциацията на прокурорите в България, 
Камарата на следователите в България и 
Съюза на юристите в България.
Поканени да дадат писмено правно мне­
ние по предмета на делото са: проф. д.ю.н. 
Цветан Сивков, проф. д-р Дарина Зиновиева, 
проф. д-р Димитър Костов, проф. д-р Емилия 
Панайотова, проф. д-р Иван Стоянов, проф. 
д-р Пенчо Пенев, проф. д-р Пламен Киров, 
проф. д-р Сашо Пенов, проф. д-р Снежана 
Начева, проф. д-р Христина Балабанова, доц. 
д-р Зорница Йорданова, доц. д-р Мартин 
Белов, доц. д-р Наталия Киселова и доц. д-р 
Юрий Кучев.
Представените по делото становища и 
правни мнения могат да бъдат обособени в 
две групи.
УКАЗ № 213
На основание чл. 99, ал. 5 от Конституцията 
на Република България
П О С Т А Н О В Я В А М :
1. Разпускам Четиридесет и седмото На­
родно събрание на 2 август 2022 г.
2. Насрочвам избори за Народно събрание 
на 2 октомври 2022 г.
Издаден в София на 1 август 2022 г. 
Президент на Републиката: 
Румен Радев
Подпечатан с държавния печат.
Министър на правосъдието:
Надежда Йорданова
4822